**Contract subsecvent de achiziție publică de produse nr. ……… din …………..**

***Preambul***

În temeiul Legii nr. 98/2016 privind achiziţiile publice, s-a încheiat prezentul contract de achiziţie publică de produse, **între**

**INSPECTORATUL GENERAL AL POLIŢIEI DE FRONTIERĂ**, cu sediul în Bucureşti, Bd. Geniului, nr.42C, sector 6, telefon 021.316.25.98, fax 021.316.35.11, cod fiscal 4193222, cont nr. RO37TREZ23A610303201400X, deschis la A.T.C.P.M. Bucureşti, reprezentat prin **Ioan BUDA**, avândfuncția de **Inspector General**, în calitate de **achizitor**, pe de o parte

**şi**

**…………………………**, cu sediul în ……………, str. ……………, nr. …….. , județul ………..., telefon: ………, fax: ……….., e-mail: …………, număr de înmatriculare …………., cod fiscal ………….., cont trezorerie ……………., deschis la trezoreria ………………, reprezentat prin …………..**, în calitate de** **furnizor,** pe de altă parte,

**2. Definiţii**

2.1 – În prezentul contract, următorii termeni vor fi interpretaţi astfel:

* + - 1. ***contract*** – contractul cu titlu oneros, asimilat, potrivit legii, actului administrativ, încheiat în scris între Achizitor, pe de o parte, şi Contractant, pe de altă parte. Contractul, în sensul celor de mai sus, cuprinde prezentul contract şi toate anexele specificate la art. 7;
      2. ***achizitor şi furnizor*** – părţile contractante, aşa cum sunt acestea numite în prezentul contract;
      3. ***preţul contractului***– preţul datorat Furnizorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***produse*** – măştile de protecţie pe care furnizorul se obligă, prin contract, să le furnizeze achizitorului;
      5. ***servicii*** - servicii aferente livrării produselor, respectiv activităţi legate de furnizare a produselor, cum ar fi transportul, asigurarea şi orice alte asemenea obligaţii care revin furnizorului prin contract;
      6. ***forţa majoră***– conform art. 1351 Cod Civil, un eveniment extern, imprevizibil, absolut invincibil şi inevitabil, mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      7. ***penalităţi*** –suma stabilită contractual ca fiind plătibilă de către una dintre părţile contractante către cealaltă parte, în caz de neîndeplinire a obligaţiilor asumate prin încheierea contractului sau de îndeplinire necorespunzătoare ori cu întârziere faţă de termenele limită, astfel cum au fost stabilite de părţi
      8. ***despăgubiri*** – suma care nu este stabilită dinainte în contract şi care este acordată de instanţa de judecată sau care este stabilită de către părţi ca despăgubire care să fie plătită părţii vătămate de către partea care a încălcat contractul şi care să acopere pierderea suferită de părţi ca urmare a neexecutării contractului de partea în culpă;
      9. ***Zi*** – zi calendaristică; ***an*** – 365 de zile;
      10. ***Recepţia cantitativă şi calitativă*** – Reprezintă ansamblul operaţiunilor de identificare şi verificare cantitativă şi calitativă a mărfurilor furnizate, activitate care se realizează în prezenţa reprezentanţilor delegaţi din partea beneficiarului, respectiv furnizorului, prin care se constată dacă lotul livrat corespunde cu specificaţiile indicate în ofertă şi asumate la încheierea contractului;
      11. ***Rezilierea contractului*** – desfiinţarea pe viitor a contractului, fără ca aceasta să aducă atingere prestaţiilor succesive care au fost făcute anterior;
      12. ***Termenul de livrare*** *–* timpul precizat în contract pentru livrarea bunurilor contractate;
      13. ***Durata contractului*** *–* intervalul de timp în care prezentul contract operează valabil între părţi, potrivit legii, ofertei şi documentaţiei de atribuire, de la data intrării sale în vigoare şi până la epuizarea convenţională sau legală a oricărui efect pe care îl produce, inclusiv perioada de garanţie.

**3. Interpretare**

**3.1** În prezentul contract-subsecvent, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**4. Obiectul principal al contractului**

Obiectul contractului-subsecvent este reprezentat prin livrarea de către furnizor a **……....……bucăți măști de protecție**, astfel cum se specifică în propunerea tehnică şi financiară, parte integrantă a prezentului contract-subsecvent

**5. Valoarea contractului**

5.1 Valoarea convenită pentru îndeplinirea contractului-subsecvent, plătibilă Prestatorului de către Achizitor, este de …………. lei, la care se adaugă TVA în valoare de ………. lei.

5.2. Prețul unitar al măștilor de protecție este ….. lei fără TVA.

**6. Durata contractului**

6.1 – Durata prezentului contract-subsecvent este intervalul de timp în care prezentul contract operează valabil între părţi, potrivit legii şi ofertei, de la data intrării sale în vigoare şi până la epuizarea convenţională sau legală a oricărui efect pe care îl produce.

6.2 – Termenul de livrare a produselor menționate la art. 4 al prezentului contract-subsecvent este de 3 zile lucrătoare de la semnarea de ultima parte a contractului-subsecvent.

6.3 – Prezentul contract-subsecvent încetează să producă efecte după îndeplinirea tuturor obligaţiilor ce revin părţilor pe durata contractului-subsecvent.

**7. Documentele contractului**

7.1 - Documentele contractului sunt:

a) acordul – cadru de achiziție publică de produse nr. …………...… din ……………….;

b) clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

c) oferta, respectiv propunerea tehnică şi propunerea financiară, inclusiv clarificările din perioada de evaluare.

**10.2.** Documentele care contractul subsecvent se consideră a se explica reciproc. În caz de ambiguitate sau divergenţă, acestea trebuie să fie citite şi înţelese în ordinea mai sus menţionată. În cazul în care, pe parcursul executării contractului subsecvent, se constată faptul că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare.

**8. Obligaţiile principale ale furnizorului**

8.1 Furnizorul se obligă să furnizeze produsele în termenul stabilit, la standardele şi sau performanţele prezentate în ofertă**.**

8.2 Furnizorul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către Achizitor;

8.3 Furnizorul are obligaţia de a asigura livrarea produselor în termenele şi locaţiile specificate de Achizitor.

8.4 Furnizorul este responsabil pentru obţinerea oricărui aviz, licenţă, aprobare, formalităţi vamale, etc., necesare furnizării produselor solicitate.

8.5 Furnizorul va asigura resursele umane, materiale, instalaţiile, echipamentele sau alte resurse adiţionale în măsura în care necesitatea acestora este obligatorie îndeplinirii contractului-subsecvent, fără a implica costuri suplimentare din partea Achizitorului.

8.6 Furnizorul trebuie să se conformeze tuturor revizuirilor, completărilor şi modificărilor oricăror legi şi reglementări la nivel european şi naţional aplicabile care sunt în vigoare în perioada de derulare a contractului-subsecvent şi care afectează furnizarea produselor.

**9. Obligaţiile principale ale achizitorului**

9.1 Achizitorul se obligă să recepţioneze produsele conform prevederilor contractuale, la termenul stabilit, cu condiţia ca acestea să respecte standardele şi performanţele prezentate în ofertă.

9.2 Achizitorul se obligă să plătească preţul produselor către furnizor în 30 de zile de la primirea facturilor şi recepţia produselor;

9.3 Achizitorul se obligă să pună la dispoziţia Furnizorului toate informațiile necesare în vederea derulării în bune condiţii contractului.

**10. Răspunderea contractuală**

10.1 – În cazul în care, din vina sa exclusivă, furnizorul nu reuşeşte să-şi execute în termenul convenit la art. 6.2 din prezentul contract-subsecvent / execută cu întârziere sau necorespunzător, obligaţiile asumate prin contractul-subsecvent, atunci achizitorul are dreptul după transmiterea unei notificări prealabile şi fără a prejudicia celelalte remedii pe care le are la dispoziţie conform contractului-subsecvent, de a calcula penalităţi, pentru fiecare zi de întârziere scursă între expirarea termenului prevăzut pentru livrare şi data îndeplinirii obligaţiei, în cuantum de 0,10% din valoarea obligaţiei neexecutate, până la valoarea maximă de 15% din valoarea contractului-subsecvent cu T.V.A.

10.2 – **Dacă întârzierea va depăşi 10 zile lucrătoare**, Achizitorul va considera contractul-subsecvent reziliat de drept, fără nicio formalitate.

10.3 – În cazul în care Achizitorul nu îşi onorează obligaţiile de plată, în termen de 30 de zile de la data transmiterii de către Furnizor a documentaţiei de plată corectă şi conformă, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de 0,10% pe fiecare zi de întârziere din plata neefectuată, până la procentul de 15% din valoarea contractului-subsecvent cu T.V.A.

10.4 Nerespectarea obligaţiilor asumate prin prezentul contract-subsecvent de către una dintre părţi, în mod culpabil și repetat, dă dreptul părţii lezate de a considera contractul-subsecvent reziliat, prin comunicarea unei notificări în acest sens către furnizor, cu respectarea unui termen de preaviz de 5 zile de la momentul comunicării.

10.5 – Achizitorul îşi rezervă dreptul de a denunţa unilateral contractul-subsecvent, printr-o notificare scrisă adresată Furnizorului, fără nicio compensaţie, dacă acesta din urmă este declarat în stare de faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru Furnizor; în acest caz, Furnizorul are dreptul de a pretinde numai plata corespunzătoare pentru partea din contractul-subsecvent îndeplinită până la data denunţării unilaterale a contractului-subsecvent.

10.6 – În cazul în care Furnizorului / Achizitorului i se vor aplica penalităţi, plata va fi efectuată în termen de 30 de zile de la data facturării penalităţilor.

**11. Recepţie şi teste**

11.1 – Recepţia cantitativă şi calitativă a produselor se va desfăşura la sediul I.G.P.F., B-dul Geniului, nr. 42C, sector 6, Bucureşti, de către o comisie de recepţie a Achizitorului. Rezultatul recepţiei va fi consemnat în Procesul Verbal de Recepţie Cantitativă şi Calitativă.

11.2 – Dacă produsele inspectate sau testate nu corespund specificaţiilor tehnice, nu sunt noi sau prezintă deteriorări sau lipsuri, Achizitorul le va respinge, iar Furnizorul, fără a modifica preţul contractului-subsecvent, are obligaţia de a înlocui produsele necorespunzătoare în termen de maxim trei lucrătoare de la data respingerii recepţiei acestora.

**12. Livrarea şi documentele care însoţesc produsele**

12.1 - Furnizorul are obligaţia de a livra produsele prevăzute art. 4.1., la sediul achizitorului, în termenul specificat la art. 6.2 din prezentul contract-subsecvent.

12.2 – Furnizorul va livra produsele la sediul achizitorului în intervalul orar 08:00 - 14:00, de luni până vineri;

12.3 - Furnizorul va transmite achizitorului documentele care însoţesc produsele:

1. fișa tehnică a produsului, după caz;
2. certificatul de calitate și/sau conformitate;
3. aviz de însoțire marfă, dacă este cazul;
4. orice alte documente solicitate în specificațiile tehnice.

12.4 - Certificarea de către achizitor a faptului ca produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

12.5 - Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

**13. Efectuarea plăţilor**

**13.1** Plata prețului convenit pentru îndeplinirea contractului-subsecvent se va efectua în lei, în conformitate cu legislaţia in vigoare la data efectuării plăţii, in contul de trezorerie notificat de către Furnizor, Achizitorului:

CONT LEI: RO\_\_\_\_\_\_\_\_\_\_\_\_ deschis la \_\_\_\_\_\_\_\_\_.

**13.2** Plata produselor se va efectua **într-o singură tranşă**, în termen de maxim 30 de zile de la primirea următoarelor documente întocmite corect și conform prevederilor contractuale și legislației în vigoare:

1. factura fiscală în original;
2. Procesul Verbal de Recepţie Cantitativă şi Calitativă;
3. fișa tehnică a produsului, după caz;
4. certificatul de calitate și/sau conformitate;
5. aviz de însoțire marfă, dacă este cazul;
6. orice alte documente solicitate în specificațiile tehnice.

**13.3 (1)** Facturile se emit pe numele Achizitorului, în 2 exemplare: 1 exemplar pentru Achizitor şi 1 exemplar pentru Furnizor. Factura va fi emisă cu respectarea prevederilor legislaţiei fiscale în vigoare la data emiterii, cu menţionarea denumirii şi a datelor de identificare ale părţilor semnatare ale contractului-subsecvent. Aceasta va fi aprobată de Achizitor cu mențiunea „Bun de plată pentru suma de ...........”.

**(2)** În factură se vor menţiona numărul de înregistrare şi data procesului verbal de recepție cantitativă şi calitativă, numărul și data contractului-subsecvent.

**13.4** Plata nu va fi efectuată dacă nu sunt îndeplinite, în totalitate, una sau mai multe cerințe din prezentul contract-subsecvent şi anexele acestuia.

**13.5 (1)** Termenul de 30 de zile nu va curge atâta timp cât Achizitorul va transmite Furnizorului o notificare scrisă conform căreia nu se poate da curs solicitării de plată pentru că suma nu este datorată, pentru că nu au fost furnizate documentele justificative relevante sau dacă factura nu întrunește elementele minimale prevăzute de art. 13.3 și de legislația română în vigoare.

**(2)** Achizitorul se obligă să trimită notificarea menționată la art. 13.5.1 în termen de maxim 15 zile lucrătoare de la data primirii facturii

**13.6** Prestatorul va furniza clarificări, modificări sau informații suplimentare, în termen de maxim 15 zile de la momentul la care i-au fost solicitate; termenul de plată va continua să curgă de la data la care este înregistrată o solicitare de plată corect realizată.

**13.7** Solicitările de plată vor fi adresate către Achizitor:

***INSPECTORATUL GENERAL AL POLIŢIEI DE FRONTIERĂ***

***Adresa: B-dul Geniului, nr. 42C, Sector 6, București, România***

***Telefon 021.316.25.98, fax 021.408.50.36.***

**14. Întârzieri în îndeplinirea contractului**

14.1 Dacă pe parcursul îndeplinirii contractului Furnizorul nu poate respecta termenele asumate în ofertă, acesta are obligația de a notifica Achizitorul în minimum 1 zi lucrătoare înainte de termenul prevăzut la art. 6.2 şi de a transmite motivele temeinic justificate care au condus la imposibilitatea de a respecta acest termen, solicitând aprobarea modificării perioadei de livrare a produselor.

14.2 În afara cazului în care achizitorul este de acord cu o prelungire a termenului de implementare/livrare, orice întârziere în îndeplinirea contractului dă dreptul achizitorului de a solicita penalități furnizorului.

**15. Legea aplicabilă contractului**

Contractul va fi interpretat conform legilor din România.

Părțile au semnat azi,.............. prezentul contract în două exemplare, câte unul pentru fiecare parte.

|  |  |  |
| --- | --- | --- |
| **Achizitor** | | **Furnizor** |
| **INSPECTORATUL GENERAL AL POLIŢIEI DE FRONTIERĂ** | | **SC ……….. SRL** |
| **INSPECTOR GENERAL**  *Chestor general de poliţie*  **Ioan BUDA** | | **ADMINISTRATOR,**  **…………….** |
| **Avizat JURIDIC** | |  |
| Nume: | **Vasilica Carmen VICOLEANU** |  |
| Funcţia: | Şef Serviciu Juridic |  |
| Semnătura: |  |  |
| Data: |  |  |
| **Viza C.F.P.P.** | |  |
| Nume: | **Laura Iuliana MITROFAN** |  |
| Funcţia: | Contabil şef |  |
| Semnătura: |  |  |
| Data: |  |  |
|  |  |  |
| **SERVICIUL DECONTĂRI ȘI METODOLOGIE** | |  |
| Nume: | **Lăcrămioara PĂUN** |  |
| Funcţia: | Şef Serviciu |  |
| Semnătura: |  |  |
| Data: |  |  |
| **DIRECȚIA DE ASIGURARE LOGISTICĂ** | |  |
| Nume: | **Iulian MAGHER** |  |
| Funcţia: | Director |  |
| Semnătura: |  |  |
| Data: |  |  |
|  |  |  |
| **DIRECȚIA RESURSE UMANE** | |  |
| Nume: | **Valentin MELNIC** |  |
| Funcţia: | Director |  |
| Semnătura: |  |  |
| Data: |  |  |
|  |  |  |
|  |  |  |
| **DIRECȚIA LOGISTICĂ** | |  |
| Nume: | **Ana Maria JIANU** |  |
| Funcţia: | Director |  |
| Semnătura: |  |  |
| Data: |  |  |
|  |  |  |
| **SERVICIUL ACHIZIȚII** | |  |
| Nume: | **Marius Lucian GOGOI** |  |
| Funcţia: | *Şef Serviciu* |  |
| Semnătura: |  |  |
| Data: |  |  |
|  |  |  |